Granda figpapago

Granda figpapago (Psittaculirostris desmarestii), konata ankaŭ kiel Figpapago de Desmarest, estas specio de papagoj el la subfamilio de lorienoj en la familio de Psittaculidae. Ĝi troviĝas en okcidentpapuaj insuloj, Indonezio kaj en suda kaj okcidenta Nov-Gvineo (Indonezio kaj Papuo-Nov-Gvineo).Forshaw (2006). plato 28.

 Aspekto 
Ĝi havas ruĝan ĝis oranĝan kronon, helbluan okulpeceton sub la okulo, flavan vizaĝon, palturkizkoloran ringon nuance per ruĝa, griznigra beko kaj verdan korpon. Masklaj kaj inaj plenkreskuloj estas identaj laŭ ekstera aspekto kaj junuloj emas havi pli obtuzajn kolorojn sur la kapo, sed alie similas al plenkreskuloj.

 Habitato 
Ĝiaj naturaj vivejoj estas subtropikaj aŭ tropikaj humidaj malaltebenaĵaj arbaroj, subtropikaj aŭ tropikaj manglejoj, kaj subtropikaj aŭ tropikaj humidaj montararbaroj.

 Subspecioj 
Ĝi havas jenajn subspeciojn:Desmarest's fig parrot (Psittaculirostris desmarestrii) |Parrot Encyclopedia
 P. desmarestii 
 P. d. blythii
 P. d. cervicalis
 P. d. desmarestii
 P. d. godmani
 P. d. intermedia
 P. d. occidentalis

Referencoj

World Parrot Trust Parrot Encyclopedia - Species Profile

Eksteraj ligiloj

 Forshaw, Joseph M. (2006). Parrots of the World; an Identification Guide. Bildo de Frank Knight. Princeton University Press. ISBN 0-691-09251-6.

Kategorio:Papagoformaj
Kategorio:Papagedoj
Kategorio:Birdoj de Nov-Gvineo